Wir, Wilhalm, von gotes gnaden hertzog ze Oͤsterreich, ze Steyr, ze Keͣrnden und ze Krain, graf ze Tyrol ꝫc̄, ✳ bekennen und tùn kùnt offenleich mit dem brief, ✳ wan die
erbern und gaistleichen, ùnser besunderlieben und andeͣchtigen, ✳ ✳ der convent ✳ der klosterfrawn̄ Sand Klaren orden und auch der Mynrbruͦder ✳ des wirdign̄ gotzhawses ze Kùngsveld
in Ergaw, Kostentzer bistùms, von weilent ✳ den durleͣuchtigen, hochgeborn̄ fùrsten, unsˀm lieben hˀren und enen hertzog Albrechtn̄ ✳ und kùnig Fridreichen von Rom, hertzog Ottn̄, hˀtzog
Leupolten und hertzog Hainreichen, gebrùdern, und von der durleͣuchtigen fùrstinn frawn Agnesen, weilent kuniginn ze Ungˀn, ùnsˀr lieben mùemlein, und andˀn unsˀn vordˀn, lòbleichˀ
gedeͣchtnùzz, gestifft ist, ✳ da auch ir ettleich und unsˀ vater und vetter hertzog Leupolt, seͣliger, und auch ander unsˀr vordern maniger rastent und ligent, ✳ daz wir durch sundrˀ liebe
und gnad, ✳ die wir zu demselben ✳ gotzhaus ✳ alltzeit billeich sùllen haben, nach unsˀr hˀren und reͣte rat, die datzemal bey ùns warn, dem egenan̄ kloster ze Kùngsveld, ✳ ✳ den frawen
und dem gantzen convent und allen iren nachoͤmen ewikleich alle ire recht, freyhait, gnad und gùt gewonhait und alle ire brief ✳ und hantfest, die in daruͦber von ùnsˀn obgn vordern
und auch ✳ von den hochgeborn̄ fùrsten hertzog Rùdolfen, hertzog Albrechtn̄ und hertzog Leupolten, gebrùdern, unsˀn lieben hˀren vatter und vettern, den got gnad, gegeben sind, ✳ und mit
namen ✳ alle die leͣutt, ✳ dorffer, ✳ gericht, ✳ hòf, ✳ hawser ✳ und gùtter, wa die ligent ✳ oder wie die haizzent, die demselben gotzhaus von ùnsˀn egen̄ vorvordˀn ✳ und von andˀn leͣuttn̄, in welichn̄
wirden oder eren die gewesen ✳ oder wie die sind genant, von alten zeittn̄ her untz auf den heuttign̄ tag in kauffs gab ✳ oder gemeͣchtnùzz weys, ✳ durch got und irer sel hayls willn̄ ✳ oder
in ander weg gemacht, verkaufft oder gegeben sind, ✳ mit brief oder an brief, ✳ von fùrstleicher macht vernewt und bestett haben, vernewn̄ und bestettn̄ in auch ✳ die wissentleich mit kraft
ditz briefs fùr ùnsˀ bruͦder und fùr ùnsˀ erben und nachkomen ✳ in sòlher mazze, daz dasselb gotzhaus und auch die egen̄ gaistleichen leͣutt, die klosterfrawn und auch die Parfùzzn̄,
die daselbs yetzund sind oder hinnach ymmer kùmftig werdent, und auch all ir leͣutt, dòrffer, ✳ gericht, hòf, ✳ heͣwser ✳ und gùter die egenan̄ recht, ✳ freyhait, gnad ✳ und gùt gewonhait ✳ nach
irer egenan̄ brief und hantfest sag, die in von ùnsˀn egen̄ vordern, ✳ seͣligen, sind gegeben, ✳ gar und geͣntzleich haben und niezzn̄ sùlln̄, und auch dieselben ir leͣutt, ✳ dorffer, ✳ gericht, ✳ hòff, ✳
heͣwser und gùtter, wie die haizzent oder wa si die habent, fùrbazz gerùkleich besitzen und ungehindert dabey beleibn̄, an meͣnikleichs irrūg und widerred. ✳ davon gepietn̄ wir vestikl̄
bey unsˀn hulden ✳ den edeln, ùnsˀn lieben òheim̄, allen ✳ grafen und den edeln, ùnsˀn getrewn̄, lieben, allen freyen, dienstleͣuttn̄, ✳ rittern und knechten, ✳ allen ùnsˀn lantvògttn̄, lantrichtern, undervogtten, ✳ burggrafen, ✳ phlegˀn, ammannen, ✳ schulthaizzn̄, ✳ schaffneͣrn, ✳ reͣten, richtern, purgern ✳ und lanthˀren in Ergaw, in Turgaw, ✳ auf dem Swartzwalde,
zù Brisgaw, ✳ zù Elsazz ✳ und zù Suntgaw, ✳ gegn̄wùrttign̄ und kùmftign̄, und wellen ernstleich, ✳ daz si die obgen̄ klosterfrawn̄, ir leͣutt und gùter ✳ bey denselben rechtn̄, freyhaittn̄, gnaden und gùten gewonhaittn̄ von ùnsˀn wegn̄ vestikleich schirmen ✳ und hanthaben nach lautt irˀ brief ✳ und hantfesten ✳ und in daran kain irrūg, ✳ besweͣrūg noch
hindernùss tùn noch ander yemand gestatten zetùn in dhainen weg, an all geveͣrd. und des ze urkùnd gebn̄ wir disen brief, versigeltn̄ mit unsˀm agenhangn̄ insigil, ✳ der
gebn̄ ist ze Wienn, an mittichen in den osterveirtagn̄, nach Kristi gepùrd dreutzehn̄hundert jar und in dem sechs und newntzigistem jar. ✳
dn̄s dux ✳ ꝑ se ꝫ ✳ d ✳ Frꝭ ep̄s ꝯꝭ